on kodanikualgatuse korras sündinud infoportaal, mis vahendab kodukandi uudiseid ja elulist infot inimeselt inimesele. Loe lähemalt!
#000001
Tervise- ja tööminister Peep Peterson ja sotsiaalkaitseminister Signe Riisalo kuulutasid eile välja 22 peresõbraliku tööandja märgise saajat. Keskmiselt kahe ja poole aasta pikkuse põhjaliku programmi toel on organisatsioonid muutnud töökeskkonna pere- ja töötajasõbralikumaks.
#000004
Kokku on kuue aasta jooksul programmis osalenud 113 organisatsiooni ja nii on mõjutatud ligi 30 000 inimese töökeskkonda.
#000006
Tervise- ja tööminister Peep Petersoni sõnul on tihe konkurents tööturul ja üldine hoiakute muutumine töötajate toetamisel tõstnud peresõbralikkuse teema organisatsioonide jaoks järjest olulisemale kohale.
#000007
Sotsiaalkaitseminister Signe Riisalo lisas, et töötaja- ja peresõbraliku töökeskkonna kujundamisel ja töötajate toetamisel on oluline võtta arvesse kogu inimese eluteed ning lisaks lastega töötajate vajadustele, arvestada ka nendega, kes on läinud haridust omandama või töötavad vanaduspensioniealisena või paindlikke töötingimusi hooldust vajava lähedase eest hoolitsemiseks.
#000008
Eilsel tunnustusüritusel peatuti muutuste teemal pikemalt ning arutleti muutunud töökultuuri, kodus ja kontoris töötamise pendeldamise praktikate ning eelistuste ja võimaluste üle. Mirko Ojakivi juhtimisel olid vestlusringis teemat lahkamas ERGO Eesti tegevjuht Marek Ratnik, Kaubamaja personalidirektor Piret Mårtensson, Tallinna ülikooli isiksusepsühholoogia dotsent Aleksander Pulver ning tervise- ja tööminister Peep Peterson ja sotsiaalkaitseminister Signe Riisalo.
#000009
Peresõbraliku tööandja programmis osalemine on pikaajaline protsess, mis toimub organisatsioonide juhtkondade eestvedamisel kuid tihedas koostöös töötajatega. Lõppmärgise saanud organisatsioonidel tuleb iga kahe aasta tagant läbida järelhindamine. 2022. aastal on järelhindamise protsessi läbimas 32 ettevõtet, kes on süsteemselt tegelenud oma töökultuuri arendamisega.
#000010
Peresõbraliku tööandja märgise programm kestab 1,5-3 aastat, misjärel väljastatakse organisatsioonile lõppmärgis, kas pronks-, hõbe- või kuldtasemel. Konsulteerimis- ja hindamisprotsess kätkeb endas tööelu erinevaid aspekte, alates värbamisest kuni töösuhte lõpetamiseni, hõlmates muu hulgas töötajate tunnustamist ja professionaalse arengu toetamist ning organisatsiooni hea töökeskkonna, suhtlemiskliima, organisatsioonikultuuri ja info liikumise tagamist.
#000011